เอกสารแนบ 3

รายงานคณะกรรมการตรวจสอบ

คณะกรรมการตรวจสอบ บริษัท ศิครินทร์ จำกัด (มหาชน) ได้รับมอบภารกิจจากคณะกรรมการบริษัท

ในเรื่องการกำกับดูแลให้บริษัท ฯ มีการบริหารจัดการเกี่ยวกับบรรษัทภิบาลที่ดี
มีส่วนช่วยเพิ่มประสิทธิภาพและประสิทธิผลการทำงานของคณะกรรมการและฝ่ายบริหารต่าง ๆ
ให้บรรลุวัตถุประสงค์และเป้าหมายที่กำหนด ผลการดำเนินงานมีความโปร่งใส ชัดเจน
และเชื่อถือได้ อันจะส่งผลให้บริษัท ฯ เป็นที่ยอมรับของผู้ถือหุ้นและสาธารณะชน

ในรอบปี 2550 คณะกรรมการตรวจสอบมีขอบเขตหน้าที่รับผิดชอบที่สำคัญ คือ

1.  พิจารณางบการเงินบริษัท ฯ
    ว่าได้ปฏิบัติถูกต้องตามมาตรฐานการบัญชีที่รองรับทั่วไปและเพียงพอรวมทั้งการเปิดเผยข้อมูลทางการเงินที่ครบถ้วนถูกต้อง

2.  พิจารณาสอบทานให้บริษัท ฯ ปฏิบัติตามกฎหมายว่าด้วยหลักทรัพย์และตลาดหลักทรัพย์

  และกฎหมายที่เกี่ยวข้องกับธุรกิจ

3.  พิจารณาสอบทานให้บริษัท ฯ มีระบบการควบคุมภายใน (Internal Control)

4.  พิจารณาการเปิดเผยข้อมูลในกรณีที่เกิดรายการเกี่ยวโยงกันหรือรายการที่อาจมีความขัดแย้งทาง

  ผลประโยชน์ให้มีความถูกต้องและครบถ้วน

5.  พิจารณา คัดเลือก และเสนอแต่งตั้งผู้สอบบัญชี

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำ

  ปีของบริษัทซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ภารกิจหรือปฏิบัติการอื่นใดตามที่คณะกรรมการของบริษัทมอบหมาย

ปี 2550 คณะกรรมการตรวจสอบได้ประชุมร่วมกับฝ่ายบริหารที่เกี่ยวข้อง
เพื่อพิจารณารายงานทางการเงิน ประเมินระบบควบคุมภายใน
พิจารณาทบทวนข้อปฏิบัติตามข้อกำหนดและกฎหมาย
รวมถึงการปฏิบัติเกี่ยวกับการสอบบัญชีของผู้สอบบัญชี โดยคณะกรรมการตรวจสอบเห็นว่า
งบการเงินของบริษัทได้จัดทำโดยถูกต้องตามควรและเป็นไปตามมาตรฐานการบัญชีที่รับรองทั่วไปตามมาตรฐานบัญชีของสมาคมนักบัญชีฯ
และมีการเปิดเผยข้อมูลที่เพียงพอตามข้อบังคับของตลาดหลักทรัพย์แห่งประเทศไทย
ไม่พบสิ่งที่เป็นสาระสำคัญ ซึ่งไม่สอดคล้องต่อการปฏิบัติตามหลักการบรรษัทภิบาลที่ดี

( นายประมวลชัย ทวีเศรษฐ์ )

ประธานกรรมการตรวจสอบ

รายงานความรับผิดชอบของคณะกรรมการต่อรายงานทางการเงิน

  คณะกรรมการบริษัทเป็นผู้รับผิดชอบต่องบการเงินเฉพาะและงบการเงินรวม
  รวมถึงข้อมูลสารสนเทศ

ทางการเงินที่ปรากฏในรายงานประจำปี
ซึ่งได้จัดทำขึ้นตามมาตรฐานการบัญชีที่รับรองโดยทั่วไปและสอคคล้องตามพระราชบัญญัติการบัญชี
พ.ศ. 2543 โดยบริษัท ฯ เลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงินของบริษัท

ทั้งนี้คณะกรรมการบริษัทได้มอบหมายให้คณะกรรมการตรวจสอบทำการสอบทานงบการเงินของบริษัทที่ผ่านมา
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง ครบถ้วน เพียงพอ
และได้รับรายงานว่ารายงานทางการเงินของบริษัทได้ถือปฏิบัติตามหลักการบัญชีที่รับรองทั่วไปโดยเลือกใช้นโยบายทางบัญชีที่เหมาะสมและถือปฏิบัติอย่างสม่ำเสมอ
โดยจัดทำขึ้นอย่างระมัดระวังตลอดจนประเมินถึงความเหมาะสมของการแสดงรายการที่นำเสนอในงบการเงินโดยรวม
รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน
โดยความเห็นของคณะกรรมการตรวจสอบเกี่ยวกับเรื่องนี้ปรากฎในรายงานคณะกรรมการตรวจสอบซึ่งแสดงไว้ในรายงานประจำปีนี้แล้ว

  นอกจากนี้คณะกรรมการบริษัทได้จัดให้มีระบบการควบคุมภายในที่มีประสิทธิภาพและประสิทธิผล

เพื่อให้มั่นใจว่าข้อมูลทางบัญชีมีการบันทึกอย่างครบถ้วนถูกต้องและมีระบบการจัดเก็บรักษาทรัพย์สิน
เพื่อป้องกันการทุจริตหรือเสียหายอย่างมีสาระ คณะกรรมการบริษัทฯ
มีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อถือต่องบการเงินรวมและงบการเงินเฉพาะของบริษัทประจำปี
2550

(พลตำรวจโทจารักษ์ แสงทวีป) (นายแพทย์อติรัชต์ จรูญศรี)

  ประธานกรรมการบริหาร กรรมการผู้จัดการ